હરચંદપુરને ગોદ લીધા બાદ પ્રણવ મુખરજીના પ્રયત્નોથી અહીં કેટલીય સુવિધાઓ આપવામાં આવી છે. આ ગામને આદર્શ ગામ બનાવવા માટે ગ્રામ સચિવાલયમાં વાઈ-ફાઈ સહિત અન્ય ડિજિટલ સુવિધાઓ પણ ઉપલબ્ધ કરાવવામાં આવશે. પૂર્વ રાષ્ટ્રપતિ પ્રણવ મુખરજી અગાઉ રાષ્ટ્રીય સ્વયં સેવક સંઘના કાર્યક્રમમાં પણ સામેલ થઈ ચૂક્યા છે. મુખરજીના આરએસએસ કાર્યક્રમમાં સામેલ થવા પર કોંગ્રેસને ભારે અસહજ સ્થિતિનો સામનો કરવો પડ્યો હતો. એ સમયે એવા અહેવાલ પણ આવ્યા હતા કે પ્રણવ મુખરજીની દીકરી શર્મિષ્ઠા મુખરજી ભાજપ જોઈન કરી શકે છે. જો કે એમણે આવા પ્રકારના અહેવાલોનું ખંડન કર્યું હતું.